लिया चेज़: ओह, यह कितना खूबसूरत है।
मैंने कभी ऐसा कमरा
और इतनी खूबसूरती और ताकत नहीं देखी जैसी आज देख रही हूँ।
बढ़िया है। है ना।
खूबसूरत कमरा है।
पैट मिचेल: मैंने आपकी उम्र बता ही दी थी, क्योंकि आपने आज्ञा दी थी,
पर मुझे एहसास हुआ कि मैं आपको एक साल बड़ी बना रही हूँ।
आप तो बस ९४ की हैं।
(हंसी)
(तालियाँ)
लिया: हाँ, मैं बस ९४ की हूँ।
(तालियाँ)
मेरा मतलब, तुम इतने बूढ़े हो जाओ तो शरीर घिसने लगता है।
तुम्हारी टाँगें साथ नहीं देतीं।
मेरे बच्चे हमेशा एक बात कहते हैं:
"पर आपके मुँह को तो कुछ नहीं हुआ।"
(हंसी)
कुछ तो चलता रहना चाहिए, इसलिए मेरा मुँह चलता रहता है।
(हंसी)
पैम: तो, श्रीमती चेज़, जब हम पहली बार वहाँ थे,
मैं TED में अपने साथ काम कर रही कुछ युवतियों को
किचन में लाई थी,
और हम सब आपके पास खड़े थे जब आप कई सौ लोगों का खाना बना चुकी थी
जैसा कि आप हर रोज़ करती हैं,
और आपने उनकी तरफ़ देखा।
आपको इन दर्शकों को बताना होगा जो आपने उन युवतियों को बताया था।
लिया: आप जानती हैं मैं तो हर समय युवतियों से बात करती हूँ,
और मुझे अब इससे कष्ट होने लगा है,
क्योंकि देखो मैं कितनी दूर तक आ पहुँची।
मैं उन औरतों में से थी जिन्हें मेहनत करना और काम करना पड़ता था,
और औरतों सा व्यवहार करना जानती थीं।
वे पुरूषों को नीचे नहीं दिखातीं।
और, खैर, हम आपके जैसी शिक्षित नहीं थीं,
और भगवान, मुझे इतना गर्व होता है
जब मैं उन सब औरतों को देखती हैं जिन्होंने इतनी शिक्षा हासिल की है।
इसीलिए, मैंने मेहनत की,
सबको उन स्रोतों को इस्तेमाल करवाने की कोशिश करवाई।
वे अपनी शक्ति नहीं जानती,
और मैं उन्हें हमेशा कहती हूँ, मेरी माँ को देखो,
बेटा होने से पहले उनकी १२ बेटियाँ हुईं।
(हंसी)
तो आपको पता चल गया मैं कैसे आई।
(हंसी)
अब, उनके १४ बच्चे थे।
उन १४ में से उन्होंने ११ को बड़ा किया,
और पिछले साल तक, हम सभी जी रही थीं,
कुछ बूढ़ियों की तरह, पर हम अभी भी यहाँ हैं।
(हंसी)
और कभी-कभी हम झगड़ालू और वह सब हो जाती हैं,
पर हम अब भी चल रही हैं।
और मुझे औरतों से मिलना अच्छा लगता है।
आप जानती नहीं कि मुझे कितना अच्छा लगता है
आज की औरतों को उनके ओहदों पर देखकर।
मैंने कभी नहीं सोचा था कि ऐसा होगा।
मैंने कभी नहीं सोचा था
कि मैं औरतों को उन ओहदों पर देख पाऊँगी जहाँ वे आज हैं।
कितनी बड़ी बात है।
मेरे पास एक युवती आई थी।
वह एक अफ़्रीकी-अमरीकी युवती थी।
और मैंने कहा, "तुम क्या करती हो, प्यारी?"
उसने कहा, "मैं नौसेना में पाइलट थी।"
हे भगवान, मुझे इतनी खुशी हुई,
क्योंकि मैं जानती थी उस नौसेना को संगठित करना कितना मुश्किल था।
जानती हैं, नौसेना का सबसे अंत में संगठन किया गया था,
और वह भी फ़्रैंकलिन रूज़वेल्ट द्वारा
अफ़्रीकी-अमरीकियों के लिए एहसान के तौर पर,
लेस्टर ग्रेंजर से मैं भली भांति परिचित थी।
उस समय वह नैशनल अर्बन लीग के अध्यक्ष थे,
और जब रूज़वेल्ट ने उन्हें पूछा,
शायद वह लेस्टर को अपने मंत्रि मंडल में शामिल करना चाहते थे।
लेस्टर ने कहा, "नहीं, मुझे वह नही बनना।
बस मैं चाहता हूँ आप नौसेना को संगठित करें।"
और फ़्रैंकलिन ने वही किया।
फ़्रैंकलिन तो जीते जी नहीं कर पाए,
पर ट्रूमैन ने किया।
पर जब इस औरत ने मुझे बताया,
"मैंने सभी उड़ने वाले जहाज़ चलाए हैं,"
सभी विमानों की तरह बॉम्बर भी,
मुझे तो इतनी खुशी हुई,
यह देखकर कि औरतें कहाँ तक पहुँच गई हैं।
और मैंने उसे कहा,
"तुम अंतरिक्ष कार्यक्रम में जा सकती हो।"
उसने कहा, "पर श्रीमती चेज़, मैं बहुत बूढ़ी हूँ।"
वह कुछ ६० साल की होगी,
और आप जानती हैं, उस उम्र में आप अपनी युवास्था से आगे निकल चुके होते हैं।
(हंसी)
वे नहीं चाहते कि ६० साल का कोई आसमान में उड़े।
ज़मीन पर ही रहो।
जब मैं औरतों से मिलती हूँ,
और अब तो सभी मेरे किचन में आते हैं,
और आप जानती हैं,
और इससे मेरी बेटी, स्टेला को परेशानी है।
उसे लोगों का किचन में आना पसंद नहीं।
पर मैं तो वहीं होती हूँ,
और आप तो मुझे किचने में ही देख पाएँगे।
तो, जब वे वहाँ आते हैं, मुझे हर तरह के लोग मिलते हैं।
और मुझे वास्तव में जिससे बहुत उत्साह मिलता है,
वह है जब मैं सफल औरतों से मिलती हूँ।
जब मुझे सफल औरतें मिलती हैं, उससे मुझे फायदा होता है।
अब, मैं वह झंडा लहराने वाली औरतों में से नहीं हूँ।
आप मुझे वहाँ लहराते हुए नहीं देखेंगी।
नहीं, मैं वह नहीं करती।
(हंसी)
नहीं, मैं वह नहीं करती, और मैं नहीं चाहती कि आपमें से कोई ऐसा करे।
बस अच्छी औरत बनें।
और जानती हैं, मेरी माँ ने हमें सिखाया...
वह हमपर बहुत सख्ती करती थीं,
और वह कहती थीं, "पता है, लिया,"
उन्होंने हम सभी को यह फलक दिया था,
"भली औरत बनने के लिए सबसे पहले लड़की जैसी दिखोे।"
मुझे लगता था मैं लड़की जैसी हूँ।
"स्री की तरह व्यवहार करो।"
जो मैंने कभी करना नहीं सीखा।
(हंसी)
"पुरुष की तरह सोचो।"
अब, उस पुरुष की तरह बनो मत; बस उसकी तरह सोचो।
और "कुत्ते की तरह काम करो।"
(हंसी)
तो हमने कठिनाई से यह सीखा।
और वे तुम्हें वही सिखाते थे।
वे तुम्हें सिखाते थे कि औरतों को क्या करना चाहिए।
हमें सिखाया जाता था कि औरतें ही पुरुषों का व्यवहार नियंत्रित करती हैं।
जैसा आप करेंगी, वैसा ही वे करेंगे।
तो आपको वह करना होगा, और मैं आपको हर समय कहती हूँ।
पता है, इस आदमी को नीचे मत दिखाओ।
मुझे दुख होता है
जब शायद आपका पति आपके जितना पढ़ा-लिखा ना हो,
पर फिर भी आप उसे नीचा नहीं दिखा सकतीं।
आपको उसे हमेशा प्रोत्साहित करना है,
क्योंकि आपको चूहे के साथ तो नहीं रहना।
तो आप चाहती हैं वह पुरुष पुरुष ही बने, और वह सब करे जो उसे करना है।
और हमेशा याद रखें,
वह तो सस्ते तेल पर चलता है।
(हंसी)
तो, उसमें सस्ता तेल भरो...
(हंसी)
और फिर वह आपका है।
बस ऐसा है...
(हंसी)
बस ऐसा...
पैम: हमें एक मिनट देना होगा इसे हजम करने के लिए।
(हंसी)
लिया: मेरे मंच पर आने से पहले जब मैंने इस युवती को सुना...
वह इतनी खूबसूरत थी,
और मैंने सोचा काश मैं ऐसी होती,
और मेरे पति, बेचारे...
शादी के ७० सालों के बाद मैंने उन्हें खो दिया...
एक बात पर सहमत नहीं होते थे,
कभी नहीं हुए, किसी बात पर भी,
पर हमारी अच्छी निभती थी
क्योंकि वे मुझे समझना जान गए थे,
और वह बहुत मुश्किल था,
क्योंकि वह इतने अलग थे।
और उस युवती ने मुझे याद दिलाया।
मैंने कहा, "काश मैं बिल्कुल इस जैसी होती,
डूकी को सच में बहुत अच्छा लगता।"
(हंसी)
पर मैं नहीं थी।
मैं हमेशा आगे बढ़ने में लगी रहती,
हमेशा कुछ करती रहती,
और वह हमेशा मेरे पास आकर कहते
"जान, भगवान तुम्हें सज़ा देंगे।"
(हंसी)
"तुम... तुम बिल्कुल कृतज्ञ नहीं हो।"
पर ऐसा नहीं कि मैं कृतज्ञ नहीं हूँ,
पर मुझे लगता है कि जब तक आप ज़िंदा हैं, आपको आगे बढ़ते रहना चाहिए,
आपको उठने को कोशिश करते रहना चाहिए
और जो काम करना है उसे करते रहना चाहिए।
(तालियाँ)
आप बैठ नहीं सकते।
आपको चलते रहना होगा,
हर दिन कुछ करते रहना चाहिए।
हर दिन, आप कुछ थोड़ा सा करें,
उसे बेहतर करने की कोशिश करें।
और मेरा पूरा जीवन यही रहा है।
मैं देहात में पली-बढ़ी, छोटा सा कस्बा,
सबकुछ करना पड़ता था, पानी भी लाना पड़ता था,
कपड़े धोने पड़ते थे, यह करो, वह करो,
साली स्ट्राबैरिज़ तोड़ो, वह सारे काम।
(हंसी)
पर फिर भी, मेरे पिताजी ज़ोर डालते थे कि हम अच्छे बनें,
दयालु बनें।
और बस।
जब मैंने इस युवती को सुना...
ओह, वह कितना सुंदर बोल रही थी...
मैंने कहा, "काश मैं ऐसी हो सकती।"
पैम: श्रीमती चेज़, हम चाहते हैं कि आप जैसी हैं वैसी रहें।
इसमें कोई शक नहीं।
आपसे पूछना चाहती हूँ।
इसीलिए आप जैसों से बात करना इतना अच्छा लगता है
जिनका इतना तजुर्बा है...
लिया: बहुत लम्बा समय।
पैम: रूज़वेल्ट को याद करने से लेकर
उस इन्सान तक जिनके लिए वह काम किया।
आपके दिमाग और दिल में क्या है
और क्या आपने देखा और आपके सामने जो हुआ...
एक बात जिसे याद करके हमेशा अच्छा लगता है,
जब आपने वह रेस्तराँ खोला था,
इस शहर में गोरे और काले एक साथ खाना नहीं खा सकते थे।
यह कानून के खिलाफ़ था।
और फिर भी वे डूकी चेज़ पर खाते थे। मुझे उस बारे में बताएँ।
लिया: वे वहाँ खाते थे।
मेरी सास ने वह शुरू किया था,
और उन्होंने उसे शुरू किया
क्योंकि उनके पति बीमार रहते थे, और वे बाहर जाते...
और शिकागो और बाकी सब जगहों से लोग,
वे उनके काम को "नम्बर रनर" कहते थे।
पर यहाँ न्यू ऑरलीन्स में, हम बहुत परिष्कृत हैं...
(हंसी)
तो वे "नम्बर रनर" नहीं,
बल्कि लॉटरी बेचने वाले थे।
(हंसी)
तो देखा, हम उसे श्रेष्ठ बना देते हैं।
पर वह ऐसे ही करते थे।
और वह घर-घर जाकर ग्राहक इकट्ठे नहीं कर सकते थे,
क्योंकि वह बीमार थे,
तो इसलिए, उन्होंने यह छोटी सैंडविच दुकान शुरू की,
ताकि वह नम्बर ला सके,
क्योंकि वह इतना बीमार रहते थे।
उन्हें नासूर थे। उनकी हालत लंबे समय से बहुत खराब थी।
तो वह दुकान चलाती थीं...
और उन्हें कुछ नहीं आता था,
पर वह सैंडविच बनाना जानती थीं।
वह जानती थीं वह पका सकती हैं,
और उन्होंने बियर बनाने वालों से ६०० डॉलर उधार लिए।
सोच सकते हैं आज के समय में ६०० डॉलर से व्यापार शुरू करना
और कुछ पता नहीं कि आप कर क्या रहे हैं?
और मुझे हमेशा हैरानी होती थी कि वह क्या कुछ कर सकती थीं।
वह पैसे को अच्छे से रखना जानती थीं।
जो, मुझे नहीं आता।
मेरे पति मुझे दिवालीया बहन बुलाते थे,
(हंसी)
"जो मिलता है सब खर्च कर देती है।"
और मैं ऐसा ही करती थी।
पैम: पर फिर भी आपने रेस्तराँ चलाए रखा,
विवाद के उन दिनों में भी, जब लोग विरोध कर रहे थे
और लगभग बहिष्कार कर रहे थे।
मेरा मतलब, आपके पति और आपने काफ़ी विवादास्पद कदम उठाया।
लिया: उठाया, और पता नहीं हमने वह कैसे किया,
पर जैसे मैंने कहा, मेरी सास बहुत ही दयालु इन्सान थीं,
और उस समय की पुलिस में कोई अफ़्रीकी-अमरीकी नहीं थे।
वे सभी गोरे थे।
पर वे आते थे,
और वह कहतीं,
"मैं तुम्हारे लिए छोटा सैंडविच बनाने वाली हूँ।"
तो वह उनके लिए सैंडविच बनातीं।
आज वे उसे रिश्वत कहते।
(हंसी)
पर वह बस ऐसी ही थीं।
वह दूसरों के लिए कुछ करना चाहती थीं।
वह देना चाहती थीं।
तो वह वही करतीं,
और शायद उसीसे हमें मदद मिली,
क्योंकि किसीने हमें कभी तंग नहीं किया।
हमारे रेस्तराँ में जिम डमब्रॉव्सकी,
एलबर्ट बेन स्मिथ ने हर कुछ शुरू किया,
और किसीने हमें कभी तंग नहीं किया।
तो हम बस वैसे ही चलते रहे।
पैम: माफ़ कीजिए।
आपने मुझे उस दिन बताया था
उस तथ्य के बारे में कि कैसे लोग आपके रेस्तराँ को
सुरक्षित जगह मानते थे जहाँ वे इकट्ठे हो सकते थे,
खासकर अगर वे नागरिक अधिकारों या मानवीय अधिकारों
पर काम कर रहे होते,
या कानून बदलने के लिए काम कर रहे होते।
लिया: क्योंकि एक बार आप उन दरवाज़ों के अंदर आ गए,
कोई आपको कभी तंग नहीं करता था।
पुलिस कभी अंदर आकर
हमारे ग्राहकों को तंग नहीं करती थी।
तो उन्हें वहाँ आना सुरक्षित लगता था।
वे खा सकते थे, योजना बना सकते थे।
सभी "फ़्रीडम राइडर",
वहीं अपनी योजनाएँ बनाते थे।
वे आते और हम उन्हें गंबो का कटोरा
और फ़्राइड चिकन पेश करते।
(हंसी)
तो मैंने कहा, हमने गंबो के कटोरे और फ़्राइड चिकन से
अमरीका का रुख बदल डाला।
(तालियाँ)
मैं अब नेताओं को आमंत्रित करना चाहती हूँ,
गंबो का कटोरा और फ़्राइड चिकन खाने,
बात करने और हम चलकर वह करें जो हमें करना हो।
(तालियाँ)
और हम बस यही करते थे।
पैम: लंच पर आमंत्रित करने के लिए हम आपको सूची भेजें?
(हंसी)
लिया: हाँ, आमंत्रण।
क्योंकि हम वही तो नहीं कर रहे।
हम बात नहीं कर रहे।
एक साथ नहीं बैठ रहे।
मुझे परवाह नहीं चाहे आप रिपब्लिकन हो या जो भी हो... एक साथ तो बैठो।
बात करो।
मैं उन भले लोगों को जानती हूँ।
मेरी उन बूढ़ों के साथ दोस्ती थी,
जैसे टिप ओ' नील और वे सब लोग।
वे जानते थे एक साथ बैठना और बात करना,
और कभी-कभी आप शायद असहमत होते।
पर कोई बात नहीं।
पर आप बात करते, और हम एक अच्छी बात पर सहमत हो जाते।
और हम उस रेस्तराँ में वही करते थे।
वे मीटिंग की योजना बनाते,
ओरेथा की माँ, ओरेथा हेली की माँ।
वह माताओमेसे में बड़ी थी।
उसकी माँ ने मेरी 42 साल देखभाल की .
और वह मेरे जैसी थीं।
हम कार्यक्रम समझते नहीं थे।
हमारे हम उम्र कोई नहीं समझते थे,
और हम बिल्नकुल नहीं चाहते थे हमारे बच्चे जेल जाएँ।
ओह, वह... हे भगवान।
पर वे जवान बच्चे अपने विश्वास के लिए
जेल जाने को तैयार थे।
हम थर्गुड और ए.पी. टूरो और एनएएसीपी के
उन सभी लोगों के साथ काम करते थे।
पर वह एक धीमी चाल थी।
हम अभी भी दरवाज़े से अंदर जाने के लिए उनका इंतज़ार कर रहे होते।
(हंसी)
पैम: आप थर्गुड मार्शल की बात कर रही हैं?
लिया: थर्गुड मार्शल। पर मुझे थर्गुड पसंद था।
वह एक अच्छा आंदोलन चलाता था।
वे बिना किसी को कष्ट दिए बिना यह करना चाहते थे।
मैं कभी ए.पी. टूरो को नहीं भूलूँगी:
"पर तुम गोरों को कष्ट नहीं दे सकते।
उन्हें कष्ट मत देना।"
पर इन जवान लोगों को परवाह नहीं थी।
वे बोले, "हम जा रहे हैं। तैयार हैं या नहीं, हम यह करेंगे।"
और इसलिए हमें उनका समर्थन करना पड़ा।
हम उन्हीं बच्चों को जानते थे, नेक बच्चे थे।
हमें उनकी मदद करनी थी।
पैम: और वे बदलाव लाए। लिया: और वे बदलाव लाए।
जानती हैं, वह मुश्किल था,
पर कभी-कभार बदलाव लाने के लिए मुश्किल काम करने पड़ते हैं।
पैम: और आपने कितने सारे बदलाव देखे हैं।
रेस्तराँ एक पुल था।
आप अतीत और वर्तमान के बीच की पुल हैं,
पर आप अतीत में नहीं जीती, हैं ना?
आप वर्तमान में जीती हैं।
लिया: और यही बात आजकल के नौजवानों को बतानी है।
ठीक है, आप विरोध कर सकते हैं,
पर अतीत को अपने पीछे छोड़ दें।
मैं तुम्हें तुम्हारे दादा के किए के लिए ज़िम्मेदार नहीं ठहरा सकती।
वह तुम्हारे दादा थे।
मुझे उसपर आगे बढ़ना है।
मुझे बदलाव लाने हैं।
मैं वहाँ खड़े होकर नहीं कह सकती,
"ओह, देखो, उन्होंने उस समय हमारे साथ क्या किया।
देखो अब वे हमारे साथ क्या करते हैं।"
नहीं, आपको याद रहता है,
पर उसीसे आप आगे बढ़ते रहते हैं,
पर आप हर रोज़ उसकी शिकायत नहीं करते।
आप काम करते हैं,
और कुछ कर दिखाने के लिए करते हैं,
और सभी को शामिल होना चाहिए।
मेरे बच्चे बोले,
"माँ, राजनीति की बात मत करना," पता है।
(हंसी)
"राजनीतिक मत बनना, क्योंकि आपको पता है हमें वह अच्छा नहीं लगता।"
पर आज तो आपको राजनीतिक बनना होगा।
शामिल होना होगा।
प्रणाली का हिस्सा बनना होगा।
देखो तब कैसा था जब हम प्रणाली का हिस्सा नहीं बन सकते थे।
जब डच मोरियल मेयर बने,
अफ़्रीकी-अमरीकी समुदाय के लिए एक अलग सा एहसास था।
हमें लगा हम भी प्रणाली का हिस्सा बने।
अब हमारा अपना मेयर है।
हमें एहसास होता है जैसे हम यहाँ के हैं।
डच के आने से पहले मून ने कोशिश की।
पैम: मेयर लैंड्रयू के पिता, मून लैंड्रयू।
लिया: मेयर लैंड्रयू के पिता, उन्होंने बहुत जोखिम उठाए
अफ़्रीकीअमरीकियों को सिटी हॉल में रखकर।
लंबे समय के लिए उन्हें उसका अंजाम भुगतना पड़ा,
पर वह दूरदर्शी थे,
और उन्होंने वही काम किए जिनसे वे जानते थे शहर की मदद होगी।
वे जानते थे हमें शामिल होना होगा।
तो हमें वही करना होगा।
हम उसकी शिकायत नहीं करते।
बस हम चलते रहते हैं,
और मिच, आपको पता है, मैं हमेशा मून को कहती हूँ
"तुमने अच्छा काम किया।"
पर मिच ने आपसे बड़ा और बेहतर किया।
जब उन्होंने उन मूर्तियों को नीचे गिराया,
मैंने कहा, "यार, तुम पागल हो!"
(तालियाँ)
तुम पागल हो।
पर वह एक अच्छी राजनीतिक चाल थी।
पता है, जब मैंने पी.टी. बूरगार्ड को गिराए जाते देखा,
मैं बैठकर खबरें सुन रही थी,
और मुझे एहसास हुआ कि यह सब वास्तव में क्या था।
मेरे लिए, यह जाति के बारे में नहीं था यह एक राजनीतिक चाल थी।
और मैं इतना भड़क उठी,
अगली सुबह मैं उस किचन में वापिस आई,
और मैंने कहा, चलो, तैयार हो और काम पर चलो,
क्योंकि तुम पीछे रह जाओगे।
और तुम्हें वही करना है।
तुम्हें आगे बढ़ना होगा,
वे भी आगे बढ़ रहे हैं।
इससे शहर को नई दिशा मिलेगी।
तो तुम्हें वह लक्ष्य दिखा... उसपर आगे बढ़ो, खुद को ऊपर उठाओ,
जो करना है वह करो,
और उसे अच्छे से करो।
और हम इतना ही करते हैं।
मैं इतना ही करने की कोशिश करती हूँ।
पैम: पर आपने अभी पलटाव का मंत्र बताया। हैं ना?
तो आप बेशक संसार भर में पलटाव की सबसे उत्तम मिसाल हैं,
तो कुछ तो होगा जो आप सोचती होंगी...
लिया: मुझे भावनात्मक ताकत पसंद है।
मुझे वे लोग पसंद हैं जिनमें भावनात्मक और शारीरिक ताकत होती है,
और शायद मेरे लिए सही नहीं।
जनरल पैटन हमेशा मेरे सबसे पसंदीदा थे।
आप जानती हैं, बहुत अच्छी बात नहीं।
(हंसी)
पैम: हैरानी की बात है।
लिया: मेरे डाइनिंग रूम में जॉर्ज पैटन की तस्वीर है
क्योंकि मैं याद रखना चाहती हूँ।
उन्होंने अपने लिए लक्ष्य तय किए,
और वे उन लक्ष्यों को पाने आगे बढ़े थे।
वह कभी रुके नहीं।
और मुझे उनके शब्द हमेशा याद रहेंगे
"नेतृत्व करो, साथ चलो, या रास्ते से हटो।"
अब, मैं नेतृत्व नहीं कर सकती...
(तालियाँ)
मैं नेता नहीं बन सकती,
पर एक अच्छे नेता के साथ चल सकती हूँ,
पर मैं रास्ते से हटने वाली नहीं।
(तालियाँ)
पर आपको वही तो करना है।
(तालियाँ)
अगर आप नेतृत्व नहीं कर सकते...
नेताओं को समर्थक तो चाहिए,
तो अगर मैं आपको आगे बढ़ने में मदद करूँ, मैं उसका फायदा तो उठाऊँगी,
और मुझे याद नहीं मैंने कितनों का फायदा उठाया।
(हंसी)
अच्छे से खाना खिलाऊँगी। तुम मेरी मदद करोगे।
(हंसी)
और जीवन बस यही तो है।
हर कोई कुछ ना कुछ कर सकता है,
पर शामिल हो जाओ।
कुछ करो।
हमें इस शहर में, सभी शहरों में जो काम करना है...
वह है माताओं को आज से माताएँ बनना शुरू करना है।
जानती हैं?
उन्हें समझना शुरू करना है...
कि जब आप इस बच्चे को संसार में लाते हैं,
आपको उसे अच्छा पुरुष बनाना है,
अच्छी औरत बनाना है,
और उसके लिए मेहनत करनी होगी।
त्याग करना होगा।
शायद आप लंबे नाखून नहीं रख पाएँगी, शायद आपके बाल सुंदर नहीं होंगे।
पर वह बच्चा आगे बढ़ेगा,
और आपको वही करना है।
हमें उन्हें शिक्षित करने में ध्यान देना होगा
और समझाना होगा कि यह सब है क्या।
और आपको कहना अच्छा नहीं लग रहा, सज्जनों,
ऐसा एक अच्छी औरत ही कर सकती है।
(तालियाँ)
पुरुष अपना काम कर सकते हैं।
दूसरा हिस्सा है बस वह करो जो करना है
और घर लेकर आओ,
पर बाकी का हम संभाल सकती हैं,
और हम बाकी का संभालेंगी।
अगर आप एक अच्छी औरत हैं, तो आप कर सकती हैं।
पैम: आप यहाँ पहले सुन चुकी हैं।
हम बाकी का संभाल सकती हैं।
लिया: हम बाकी का संभाल सकती हैं।
श्रीमती चेज़, बहुत-बहुत धन्यवाद...
लिया: धन्यवाद।
पैम: काम से समय निकालने के लिए जो आप हर रोज़ इस समुदाय में करती हैं।
लिया: पर आप जानती नहीं इससे मुझे क्यया मिलता है।
जब मैं इन लोगों को एक साथ देखती हूँ...
मेरे किचन में संसार भर से लोग आते हैं।
लंदन से लोग आए हैं,
अब दो बार मेरे साथ ऐसा हुआ।
पहले एक आदमी आया, और मुझे नहीं पता वह यहाँ क्यों आया...
हर साल, शेफ़ कुछ करते हैं जिसे "शेफ़ का दान" कहते हैं।
ऐसा हुआ कि मैं वहाँ अकेली औरत थी,
और अफ़्रीकी-अमरीकी भी
जो उस मंच पर प्रदर्शन कर रही थी,
और मैं तब तक नहीं छोड़ूँगी जब तक कोई दूसरी महिला वहाँ ना आए।
मैं ऊपर नहीं जाने वाली... वे मुझे उठाकर ले जाएँगे
जब तक कोई दूसरी महिला वहाँ ना आए।
(हंसी)
तो अब एक और आ गई है, ताकि मैं पीछे हट सकती हूँ।
तो यह आदमी लंदन से था।
तो, उसके बाद, मैंने उस आदमी को अपने किचन में पाया।
वह मेरे किचन में आया,
और बोला, "आपसे एक सवाल पूछना चाहता हूँ।"
ठीक है, मुझे लगा खाने के बारे में कुछ पूछेगा।
"यह सारे गोरे पुरुष आपके आस-पास क्यों मंडराते हैं?"
(हंसी)
क्या?
(हंसी)
मैं समझ नहीं पाई।
उसे वह समझ नहीं आया।
मैंने कहा, "हम मिलकर काम करते हैं।
इस शहर में हम ऐसे ही रहते हैं।
शायद मैं आपके घर कभी ना जाऊँ, शायद आप मेरे घर कभी ना आएँ।
पर जब काम करने की बात आती है,
जैसे इस विशेष स्कूल के लिए पैसा इकट्ठा करना,
हम एक साथ मिल जाते हैं।
हम ऐसा ही करते हैं।"
और फिर मेरे किचन में
एक महीना पहले अच्छे से कपड़े पहने हुई,
एक और आती है, एक औरत।
वह बोली, "आपके डाइनिंग रूम में जो हो रहा है, मुझे समझ नहीं आता।"
मैंने कहा, "क्या दिख रहा है?"
उसे गोरे और काले एक साथ दिखे।
हम तो ऐसे ही करते हैं।
हम मिलते हैं। हम बात करते हैं।
और हम मिलकर काम करते हैं,
और हमें वही तो करना है।
अपने शहर, अपने देश को बेहतर बनाने के लिए काम करने के लिए ज़रूरी नहीं
कि तुम मेरे सबसे अच्छे मित्र हो।
हम बस एक साथ मिलकर काम करते हैं, और हम इस शहर में यही करते हैं।
हम लोग थोड़े से अजीब हैं।
(हंसी)
हमें कोई समझता नहीं,
पर हम तुम्हें अच्छे से खिलाते हैं।
(हंसी)
(तालियाँ)
(वाहवाही)
धन्यवाद।
(तालियाँ)